Ανακοίνωση δυνάμει του άρθρου 19 παράγραφος 3 του κανονισμού αριθ. 17 του Συμβουλίου (1) που αναφέρεται στην κοινοποίηση IV/35.079/F3 - Whitbread (97/C 294/02)

(Κείμενο που παρουσιάζει ενδιαφέρον για τον ΕΟΧ)

Ι. Η αίτηση και η κοινοποίηση

1. Στις 24 Μαΐου 1994, η Whitbread PLC (στο εξής «Whitbread») κοινοποίησε, σύμφωνα με το άρθρο 4 του κανονισμού αριθ. 17 του Συμβουλίου, τρία τυποποιημένα έντυπα μισθώσεων (στο εξής «οι μισθώσεις»), το καθένα από τα οποία αφορούσε ένα πλήρως εξοπλισμένο κατάστημα που διαθέτει άδεια πώλησης οινοπνευματωδών ποτών για επιτόπια κατανάλωση (on-licensed) (2), στο Ηνωμένο Βασίλειο, και συνδέεται με τη Whitbread με την υποχρέωση αποκλειστικής αγοράς μπίρας, όπως περιγράφεται κατωτέρω. Τα τρία είδη μισθώσεων είναι τα ακόλουθα: εικοσαετής μίσθωση, μίσθωση πρόωρης συνταξιοδότησης και πενταετής μίσθωση. Η Whitbread ζήτησε αρνητική πιστοποίηση ή διαβεβαίωση ότι οι μισθώσεις μπορούν να επωφεληθούν από την εφαρμογή του κανονισμού (ΕΟΚ) αριθ. 1984/83 (3) ή να τύχουν μεμονωμένης παρέκκλισης δυνάμει του άρθρου 85 παράγραφος 3 της συνθήκης ΕΚ με αναδρομική ισχύ από την ημερομηνία σύναψης των συμβάσεων.

ΙΙ. Τα μέρη

2. Η Whitbread είναι μια βρετανική επιχείρηση τροφίμων, ποτών και δραστηριοτήτων αναψυχής. Παρασκευάζει, διαθέτει στην αγορά και διανέμει μπίρα και εξασφαλίζει τη χονδρική πώληση άλλων ποτών. Είναι ιδιοκτήτρια μισθωμένων καταστημάτων πώλησης και κατανάλωσης οινοπνευματωδών ποτών (μπαρ), διαχειρίζεται μπαρ, εστιατόρια, ξενοδοχεία, καταστήματα πώλησης ποτών για το σπίτι και αίθουσες ψυχαγωγίας. Ο όμιλος Whitbread είναι διαρθρωμένος σε οκτώ διαφορετικά εμπορικά τμήματα. Το τμήμα που είναι αρμόδιο για τα μισθωμένα καταστήματα πώλησης και κατανάλωσης οινοπνευματωδών ποτών ονομάζεται Whitbread Pub Partneship (στο εξής «WPP»).

3. Το 1994, η Whitbread είχε στην κατοχή της περίπου 5 007 καταστήματα που διέθεταν άδεια πώλησης ποτών για επιτόπια κατανάλωση, εκ των οποίων τα 1941 διαχειρίζονται υπάλληλοι της εταιρείας, τα 2 292 είχαν εκμισθωθεί σε εμπόρους και τα 774 είχαν εκμισθωθεί σε επιχειρηματίες που δεν συνδέονταν με τη Whitbread με υποχρέωση αποκλειστικής προμήθειας. Στο τέλος της χρήσης που λήγει το Φεβρουάριο του 1997, τα μίσθια ανέρχονταν συνολικά σε 2 130, εκ των οποίων τα 1 970 είχαν εκμισθωθεί με μόνιμες συμφωνίες και τα 160 με προσωρινές. Από τα 1 970 που είχαν εκμισθωθεί με μόνιμες συμφωνίες, τα 1 938 είχαν εκμισθωθεί βάσει μιας από τις κοινοποιηθείσες συμβάσεις (1 943 με εικοσαετή μίσθωση, 276 με πενταετή μίσθωση και 19 με μίσθωση πρόωρης συνταξιοδότησης). Κατά το ίδιο οικονομικό έτος, οι μισθωτές 1 970 καταστημάτων με μόνιμη σύμβαση αγόρασαν 433 000 βαρέλια (ένα βαρέλι = 163 λίτρα) μπίρας από τη Whitbread. Αυτά τα καταστήματα αντιπροσωπεύουν το 2,4 % των βρετανικών καταστημάτων που διαθέτουν πλήρη άδεια πώλησης οινοπνευματωδών ποτών για επιτόπια κατανάλωση, ενώ ο αριθμός των βαρελιών που αγοράστηκαν από τη Whitbread αντιπροσωπεύει το 1,6 % της επιτόπιας κατανάλωσης μπίρας (όγκος) στο Ηνωμένο Βασίλειο κατά το 1996. Κατά το οικονομικό έτος που έληξε στις 2 Μαΐου 1996, ο συνολικός κύκλος εργασιών της Whitbread ανερχόταν σε 2,7 λίρες στερλίνες. Κατά το έτος αυτό, η Whitbread κατείχε το 14,2 % της αγοράς ζύθου στο Ηνωμένο Βασίλειο από άποψη όγκου παραγωγής.

ΙΙΙ. Η αγορά

4. Από το 1990, ημερομηνία σύναψης των πρώτων μισθώσεων της Whitbread, έχουν σημειωθεί σημαντικές μεταβολές στη διάρθρωση και την πρακτική της βρετανικής αγοράς μπίρας επιτόπιας κατανάλωσης. Οι αλλαγές αυτές είναι, κυρίως, αποτέλεσμα διατάξεων σχετικά με την μπίρα που θεσπίστηκαν μετά την εμφάνιση της έκθεσης της «Monopolies and Mergers Commission» (στο εξής MMC) σχετικά με την προμήθεια μπίρας, καθώς επίσης και αποτέλεσμα της πτώσης της συνολικής ζήτησης μπίρας και ιδιαίτερα της μπίρας για επιτόπια κατανάλωση, των μετατοπίσεων της ζήτησης των καταναλωτών προς καταστήματα πώλησης οινοπνευματωδών ποτών που προσφέρουν ευρύτερη επιλογή ποτών και φαγητών, της αποχώρησης από τη ζυθοποιία διαφόρων επιχειρήσεων, καθώς και του επαναπροσδιορισμού των σχέσεων μεταξύ των ζυθοποιών και των αλυσίδων καταστημάτων λιανικής πώλησης αφενός και των μισθωτών αφετέρου.

Η έκθεση της MMC του 1989 και οι συνακόλουθες διατάξεις σχετικά με την μπίρα

5. Η έκθεση της MMC σχετικά με την προμήθεια μπίρας οδήγησε σε ορισμένες συστάσεις που σκοπό είχαν να χαλαρώσουν τις παραδοσιακές δεσμεύσεις (υποχρέωση αποκλειστικής προμήθειας και υποχρέωση μη άσκησης ανταγωνισμού) που υφίσταντο από μακρού μεταξύ των ζυθοποιών και των καταστημάτων πώλησης και κατανάλωσης οινοπνευματωδών ποτών. Οι περισσότερες από τις συστάσεις της MMC εφαρμόσθηκαν, κυρίως, με την υιοθέτηση της διάταξης του 1989 σχετικά με την προμήθεια μπίρας σε συνδεδεμένα καταστήματα πώλησης [Supply of Beer (Tied Estate) Order 1989] και με τη διάταξη του ίδιου έτους σχετικά με την αποκλειστική προμήθεια μπίρας, σε τιμές χονδρικής σε συνδεδεμένα καταστήματα, ως αντιστάθμισμα προνομιακών δανείων [Supply of Beer (Loan Ties, Licensed Premises and Wholesale Prices] Order 1989. Η πρώτη διάταξη επέβαλε στους «εθνικούς ζυθοποιούς» (ζυθοποιοί που εκμεταλλεύονται άνω των 2 000 on-licensed καταστημάτων) τις ακόλουθες μεταβολές:

- οι μισθωτές τους θα είναι ελεύθεροι από υποχρεώσεις αποκλειστικής προμήθειας όσον αφορά άλλα οινοπνευματώδη ποτά εκτός μπίρας, καθώς και μπίρες χαμηλής περιεκτικότητας σε οινόπνευμα,

- οι μισθωτές τους θα έχουν το δικαίωμα να αγοράσουν μια βαρελίσια μπίρα (μπίρα η ζύμωση της οποίας γίνεται μέσα στο βαρέλι) (4) και από άλλη επιχείρηση εκτός του ζυθοποιού/ιδιοκτήτη (μπίρα άλλου ζυθοποιού ή «guest beer» και

- οι εθνικοί ζυθοποιοί δύνανται να επιβάλλουν υποχρεώσεις αποκλειστικής προμήθειας μόνο σε ορισμένο αριθμό καταστημάτων πώλησης (pub). Το μέτρο αυτό ανάγκασε τους ζυθοποιούς να πωλήσουν ή να αποδεσμεύσουν από την υποχρέωση αποκλειστικής προμήθειας περίπου 11000 από τα ανερχόμενα τότε σε 60 000, σύμφωνα με τους υπολογισμούς, βρετανικά pub.

Παράγοντες ζήτησης

6. Η μπίρα είναι δυνατόν να διατίθεται προς πώληση μέσω των χώρων πώλησης για επιτόπια κατανάλωση, λ.χ. pub, ξενοδοχεία, εστιατόρια, ή μέσω σημείων πώλησης για κατανάλωση εκτός του καταστήματος, λ.χ. σούπερ μάρκετ και off-licensed καταστήματα. Πρέπει, επίσης, να προστεθούν οι ιδιωτικές εισαγωγές μπίρας, που πραγματοποιούνται επί καταβολή των δασμών, κυρίως από το Calais, και υπολογίζεται ότι ανέρχονται στο 4 % της συνολικής κατανάλωσης μπίρας στο Ηνωμένο Βασίλειο. Μεταξύ των ετών 1989 και 1995, ο συνολικός όγκος των πωλήσεων μπίρας στο Ηνωμένο Βασίλειο σημείωσε πτώση της τάξης του 9,5 % ενώ, κατά το ίδιο διάστημα, ο όγκος των πωλήσεων μπίρας σε καταστήματα επιτόπιας κατανάλωσης σημείωσε πτώση κατά 17,3 %. Παρά την πτώση αυτή, από 79,3 % το 1989 σε 69 % περίπου το 1996, το ποσοστό παραμένει, με εξαίρεση την Ιρλανδία, το υψηλότερο στην Ευρωπαϊκή Ένωση.

7. Η πτώση του όγκου των πωλήσεων μπίρας σε καταστήματα πώλησης για επιτόπια κατανάλωση αντισταθμίστηκε από:

α) αύξηση 21 %, με πραγματικούς όρους, μεταξύ των ετών 1989 και 1996, της τιμής της μπίρας που πωλείται σ' αυτό το είδος καταστημάτων, ένα αμελητέο ποσοστό της οποίας είναι δυνατόν να αποδοθεί σε φορολογικές αυξήσεις και

β) αύξηση του ποσοστού των πωλήσεων άλλων οινοπνευματωδών ποτών πλην μπίρας σε pub που ανήλθε στο 37 % των συνολικών εσόδων του 1996, φαινόμενο που σε μεγάλο βαθμό ερμηνεύεται ως αποτέλεσμα της αύξησης των πωλήσεων τροφοδοσίας (catering).

8. Το 1996, η κατανάλωση βαρελίσιας μπίρας ανήλθε στο 63 % της συνολικής κατανάλωσης. Και το ποσοστό αυτό είναι το υψηλότερο στην Ευρωπαϊκή Ένωση, με εξαίρεση την Ιρλανδία. Αντιθέτως, το ποσοστό του Βελγίου, το οποίο έρχεται τρίτο στην κατανάλωση βαρελίσιας μπίρας στην Ευρωπαϊκή Ένωση, ανήλθε σε 39 %. Τα καταστήματα του Ηνωμένου Βασιλείου (pubs) προσφέρουν μεγαλύτερη επιλογή βαρελίσιας μπίρας από οποιοδήποτε άλλο μέρος της Ευρωπαϊκής Ένωσης με μέσο όρο 6,5 % είδη μπίρας ανά κατάστημα.

Παράγοντες προσφοράς

Ζυθοποιία

9. Η κύρια μεταβολή που σημειώθηκε μετά το 1989 είναι ότι η αγορά της ζυθοποιίας έχει προσλάβει πιο συγκεντρωτικό χαρακτήρα, εξαιτίας του ότι ορισμένες εταιρείες εγκατέλεψαν την αγορά ζυθοποιίας και πώλησαν τις δραστηριότητές τους όσον αφορά την παρασκευή μπίρας σε ήδη υπάρχοντες ανταγωνιστές. Το 1996, οι εναπομείναντες τέσσερις εθνικοί ζυθοποιοί, δηλαδή, οι Scottish & NewCastle, Bass, Carlsberg Tetley Brewing (CTB) και Whitbread, πραγματοποίησαν το 78 % των προμηθειών της βρετανικής αγοράς σε μπίρα. Μεταξύ των ετών 1989 και 1991, αποχώρησαν επίσης από τη συναφή αγορά τέσσερις μεγάλοι περιφερειακοί ζυθοποιοί, γεγονός που μείωσε τον αριθμό των μεγάλων περιφερειακών ζυθοποιών από έντεκα σε επτά.

Χονδρική πώληση

10. Οι προαναφερθείσες διατάξεις, υποχρέωσαν τους εθνικούς ζυθοποιούς να εκχωρήσουν ορισμένα από τα καταστήματα πώλησης και κατανάλωσης οινοπνευματωδών ποτών που ήταν συνδεδεμένα μαζί τους. Αυτό θα έπρεπε λογικά να οδηγήσει σε ανάπτυξη του κλάδου των μη συνδεδεμένων καταστημάτων και σε ενίσχυση του ρόλου των ανεξάρτητων χονδρεμπόρων. Ωστόσο, κατά το διάστημα 1995/96, οι ανεξάρτητοι χονδρέμποροι εξακολουθούσαν να αντιπροσωπεύουν μόλις το 6 % της διανομής περίπου, έναντι 5 % κατά το 1985. Οι εθνικοί ζυθοποιοί εξακολουθούν να δεσπόζουν στον κλάδο της χονδρικής πώλησης, και το μερίδιο τους στη διανομή είναι ανάλογο με το μερίδιο τους στην παραγωγή.

11. Τα καταστήματα (pubs) τα οποία αναγκάστηκαν να πωλήσουν οι εθνικοί ζυθοποιοί, αγοράστηκαν κυρίως από αλυσίδες pubs ή από περιφερειακούς ζυθοποιούς. Σε γενικές γραμμές, οι αλυσίδες των καταστημάτων αυτών είτε διαθέτουν τις δικές τους υπηρεσίες χονδρικής πώλησης είτε προμηθεύονται απευθείας τους ζυθοποιούς. Παρομοίως, ούτε οι περιφερειακοί ζυθοποιοί απευθύνονται σε ανεξάρτητους χονδρεμπόρους. Το γεγονός αυτό, σε συνδυασμό με τη γενική κάμψη των πωλήσεων μπίρας και την αυξανόμενη αποτελεσματικότητα των εθνικών ζυθοποιών-χονδρεμπόρων, εξηγεί την περιθωριακή ανάπτυξη του κλάδου των ανεξάρτητων χονδρεμπόρων.

Λιανική Πώληση

12. Προκειμένου να αποκτήσει κανείς, στο Ηνωμένο Βασίλειο, το δικαίωμα λιανικής πώλησης μπίρας και άλλων οινοπνευματωδών ποτών για επιτόπια κατανάλωση, απαιτείται ειδική άδεια που εκδίδεται από το τοπικό δικαστήριο. Σήμερα υπάρχουν τρεις κατηγορίες αδειών:

- πλήρης άδεια: επιτρέπει σε ένα άτομο να αγοράσει οινοπνευματώδες ποτό, χωρίς να διαμένει στο χώρο ή να έχει παραγγείλει γεύμα. Έχουν εκδοθεί περίπου 83 100 άδειες του είδους αυτού, εκ των οποίων οι 57 000 περίπου για pubs. Οι υπόλοιπες αφορούν ξενοδοχεία και wine bars,

- περιορισμένες άδειες: η αγορά ποτών επιτρέπεται μόνο σε άτομα που διαμένουν στο χώρο ή γευματίζουν εκεί. Καλύπτει περίπου 32 100 ιδιωτικά ξενοδοχεία και εστιατόρια,

- άδεια λέσχης (club): για την αγορά ποτού απαιτείται η ιδιότητα του μέλους. Την άδεια αυτή διαθέτουν περίπου 31 500 σημεία πώλησης, τα οποία ανήκουν, κυρίως, από κοινού, στα μέλη τους.

13. Με τις μεταβολές που επέφεραν στο ιδιοκτησιακό καθεστώς των pubs, οι διατάξεις είχαν, επίσης, επιπτώσεις και στην κατανομή των πωλήσεων μπίρας μεταξύ των διαφόρων καναλιών λιανικής πώλησης: α) τα καταστήματα που είναι συνδεδεμένα με ένα ζυθοποιό, β) τα καταστήματα που διαχειρίζονται υπάλληλοι του ζυθοποιού, γ) τα καταστήματα που ανήκουν σε ανεξάρτητες αλυσίδες που είναι συνδεδεμένες με ένα ζυθοποιό ή δ) διευθύνονται από υπάλληλο του ζυθοποιού, ε) τα καταστήματα που συνδέονται με ένα ζυθοποιό με αντιστάθμισμα τη χορήγηση προνομιακών δανείων και στ) τα ανεξάρτητα καταστήματα. Το συμπέρασμα αυτό συνάγεται από τον παρακάτω πίνακα που αποτελεί σύνοψη του συνολικού όγκου των πωλήσεων μπίρας. Τα στοιχεία για το 1995 προέρχονται από την έκθεση της MMC και μπορούν να θεωρηθούν αντιπροσωπευτικά των ετών 1985 έως και 1989 7 τα στοιχεία του 1995 προέρχονται από την ένωση «Brewers and Licensed Retailes Association» (BLRA), και περιλαμβάνουν εκτιμήσεις και για τα καταστήματα που δεν είναι μέλη της ένωσης.

>ΘΕΣΗ ΠΗΝΑΚΑ>

14. Οι διατάξεις συνέβαλαν επίσης στη μείωση των περιοριστικών όρων των υποχρεώσεων αποκλειστικής προμήθειας που συνδέονταν με δάνεια, επιτρέποντας στο μισθωτή να εξοφλήσει, ανά πάσα στιγμή, το δάνειο με τρίμηνη προειδοποίηση. Επίσης, παρείχαν το δικαίωμα σε καταστηματάρχες που έχουν δανειοδοτηθεί απί εθνικούς ζυθοποιούς να αγοράζουν μπίρα και από άλλο ζυθοποιό (guest beer). Από στοιχεία που παρείχε η BLRA, φαίνεται ότι περίπου το 20 % των δανείων εξοφλούνται ή χορηγούνται κάθε χρόνο. Έχει υπολογιστεί ότι ένα ποσοστό αυτών των εξοφλήσεων και των νέων δανείων αντιπροσωπεύεται από δάνεια που εξοφλούν οι καταστηματάρχες με τη βοήθεια ενός νέου δανείου που τους χορηγεί άλλος ζυθοποιός (με αντάλλαγμα μια νέα δανειακή δέσμευση). Οι πληροφορίες φανερώνουν, επίσης, ότι τα μεγαλύτερα σημεία πώλησης, όπως τα clubs, δεν λαμβάνουν απλώς πολύ μεγαλύτερα δάνεια, αλλά συνήθως δεν είναι συνδεδεμένα με υποχρέωση αποκλειστικής προμήθειας, δεδομένου ότι οι επιχειρηματίες του είδους αυτού επιθυμούν να έχουν δύο ή περισσότερες πηγές εφοδιασμού. Ωστόσο, οι υποχρεώσεις αποκλειστικής προμήθειας αφορούν συνήθως μια συγκεκριμένη ελάχιστη ποσότητα μπίρας. Η BLRA δεν έχει προβεί σε εκτιμήσεις σχετικά με τον αριθμό των δανείων που έχουν χορηγηθεί χωρίς υποχρέωση αποκλειστικής προμήθειας, ούτε σχετικά με το συνολικό τους μερίδιο σε όγκο, στον τομέα των πωλήσεων ποτών για επιτόπια κατανάλωση, ούτε με το ποσοστό της συνολικής παραγωγής των εξεταζόμενων καταστημάτων που αντιπροσωπεύει την ποσότητα μπίρας που ορίζεται στις συμβάσεις δεσμευτικών δανείων.

Ο ανταγωνισμός μεταξύ των ζυθοποιών

15. Στο επίπεδο της χονδρικής πώλησης, οι μεγάλοι ζυθοποιοί εφασφαλίζουν έναν ορισμένο όγκο πωλήσεων μέσω των καταστημάτων που είναι συνδεδεμένα μαζί τους ή μέσω εκείνων τα οποία διευθύνουν υπάλληλοί τους. Για να προμηθεύσουν την υπόλοιπη αγορά, οι ζυθοποιοί πρέπει να προβούν σε ανταγωνισμό, μέσω ατομικών συμφωνιών με μη συνδεδεμένα καταστήματα και μέσω συμβάσεων προμηθειών με αλυσίδες pubs και άλλους ζυθοποιούς. Ο ανταγωνισμός αυτός λαμβάνει, κυρίως, χώρα σε επίπεδο τιμών και ισχύος του συγκεκριμένου εμπορικού σήματος, μολονότι οι ζυθοποιοί, προκειμένου να επεκτείνουν τον κύκλο εργασιών τους, προσφέρουν και άλλα πλεονεκτήματα, όπως λ.χ. διαφημιστική στήριξη.

Είσοδος στην αγορά ζυθοποιίας

16. Τα κυριότερα εμπόδια για την είσοδο στην αγορά της ζυθοποιίας είναι η ανάγκη εξασφάλισης εκ μέρους του ζυθοποιού σημείων πώλησης τα οποία θα προμηθεύει και η ανάγκη πρόσβασης σε ένα σύστημα διανομής. Κάθε νέος ανταγωνιστής πρέπει να εξασφαλίσει προμήθειες σε μη συνδεδεμένα καταστήματα, σε αλυσίδες pubs, ή σε καταστήματα συνδεδεμένα με ένα ζυθοποιό, ούτως ώστε οι μπίρες του να προτείνονται ως μέρος της συνολικής γκάμας των προσφερόμενων εμπορικών σημάτων μπίρας ή (στην περίπτωση εθνικού ζυθοποιού) ως μπίρες άλλου ζυθοποιού (guest beer). Η κατοχή, εκ μέρους των ανταγωνιστών, γνωστών ονομάτων μπίρας αποτελεί περαιτέρω εμπόδιο εισόδου ή επέκτασης των δραστηριοτήτων όσον αφορά τους ήδη υπάρχοντες ζυθοποιούς. Το φαινόμενο αυτό αφορά περισσότερο τις μπίρες «lager», οι οποίες, κατά κανόνα, διακινούνται σε εθνικό επίπεδο, και όπου υφίσταται ο κίνδυνος οι οικονομίες κλίμακας όσον αφορά τη διαφήμιση να καταστήσουν ελάχιστα βιώσιμη μια είσοδο μικρής κλίμακας στην αγορά.

17. Το εμπόδιο εισόδου στην αγορά που αφορούσε την ανάγκη εξασφάλισης σημείων πώλησης μειώθηκε μετά την εφαρμογή των διατάξεων, λόγω της μείωσης του ποσοστού των σημείων πώλησης που έχουν την υποχρέωση αποκλειστικής προμήθειας και λόγω της εμφάνισης αλυσίδων καταστημάτων πώλησης και κατανάλωσης οινοπνευματωδών ποτών (pubs). Είναι έτσι ευκολότερο για ένα νέο ανταγωνιστή να συνάψει συμφωνίες προμήθειας με μια αλυσίδα παρά να διπραγματεύεται με μεμονωμένα καταστήματα. Αντιθέτως, η ανάγκη εξασφάλισης ενός συστήματος διανομής εξακολουθεί να αποτελεί εμπόδιο εισόδου στην αγορά, ενώ η πλεονάζουσα παραγωγική ικανότητα της ζυθοποιίας έχει πάψει να αποτελεί σημαντικό εμπόδιο για την είσοδο, δεδομένου ότι η χρησιμοποίηση της παραγωγικής ικανότητας της ζυθοποιίας ανήλθε από το 79 % το 1991 στο 90 % το 1996.

18. Οι περισσότεροι αλλοδαποί παραγωγοί μπίρας (κυρίως μπίρας «lager») επέλεξαν να εισέλθουν στην αγορά του Ηνωμένου Βασιλείου μέσω της σύναψης συμφωνιών με τους υφιστάμενους εθνικούς ζυθοποιούς για αποκλειστική εξουσιοδότηση, δυνάμει των οποίων η μπίρα τους παρασκευάζεται στο Ηνωμένο Βασίλειο και πωλείται ως μέρος της γκάμας εμπορικών σημάτων που διακινεί ο εθνικός ζυθοποιός. Αυτές οι ξένες lager (τύπος μπίρας βυθοζύμης) συχνά διακινούνται στην αγορά ως σήματα προϊόντων εξαιρετικής ποιότητας. Η Whitbread έχει συνάψει ανάλογες συμφωνίες χορήγησης αδειών με την Interbrew (Stella Artois), τη Heineken, (lager και Heineken εξαγωγής) και για την εμπορική ονομασία Murphy's Irish Stout.

Είσοδος στην αγορά σε επίπεδο λιανικής πώλησης

19. Ο ανταγωνισμός μεταξύ των pubs περιορίζεται σε τοπικό επίπεδο. Σε γενικές γραμμές, κάθε περιοχή έχει μια τοπική τιμή για ορισμένο είδος προϊόντων και παροχή υπηρεσιών, που περιλαμβάνει τη συνολική «προσφορά» της pub (εξοπλισμός, περιβάλλον) και όχι μόνο την τιμή της μπίρας.

20. Τα εμπόδια για την είσοδο στη λιανική αγορά είναι σχετικά περιορισμένα. Το μόνο σημαντικό εμπόδιο είναι η ύπαρξη νομοθεσίας σχετικά με τις άδειες, η οποία μπορεί να παρεμποδίσει τη λειτουργία νέων pub, εκτός αν υπάρχει διαπιστωμένη ανάγκη. Η εν λόγω νομοθεσία δεν εφαρμόζεται εξίσου αυστηρά σε όλο το Ηνωμένο Βασίλειο, αλλά εκεί όπου εφαρμόζεται, είναι δυνατό να καταστήσει δυσχερή την είσοδο στην τοπική αγορά. Επίσης, σε ορισμένες περιοχές του Ηνωμένου Βασιλείου, παρατηρείται σήμερα άρνηση έκδοσης αδειών, κυρίως για λόγους δημόσιας τάξης. Ωστόσο, μια συγκεκριμένη επιχείρηση pubs έχει πετύχει, τα τελευταία χρόνια, να εγκαινιάσει, περισσότερες από 100 pubs σε περιοχές πρασίνου.

Τροποποιήσεις στις συμφωνίες μεταξύ μισθωτών και ιδιοκτητών καταστημάτων πώλησης και κατανάλωσης οινοπνευματωδών ποτών

21. Από μακρού, οι pubs, εκμισθώνονταν με «παραδοσιακές» μισθώσεις σύντομης διάρκειας. Ο ζυθοποιός είχε την ευθύνη της κατασκευής του ακινήτου και του εξοπλισμού που περιείχε, ενώ ο μισθωτής ήταν υπεύθυνος για την πώληση μπίρας που του προμήθευε ο ιδιοκτήτης, καθώς και για την πώληση άλλων ποτών και φαγητών. Μετά την έκθεση της MMC, η εμπορική κατοχή (εγγύηση χρήσης) επεκτάθηκε και στους μισθωτές με την υπαγωγή τους στο πεδίο εφαρμογής του νόμου του 1954 για τις σχέσεις μεταξύ ιδιοκτητών και μισθωτών (Landlord and Tenant Act 1954). Δεν πρέπει, ωστόσο, να λησμονείται ότι οι πρώτες μισθώσεις μακράς διαρκείας που μεταβίβαζαν την ευθύνη για τις εργασίες επισκευής και συντήρησης στο μισθωτή, και εξασφάλιζαν, σε έναν ορισμένο βαθμό, την ασφάλεια κατοχής, και παρείχαν τη δυνατότητα εκχώρησης της μίσθωσης, είχαν ήδη κάνει την εμφάνιση τους πολύ πριν από την έκδοση της σύστασης της MMC.

IV. Οι συμφωνίες

22. Οι μισθώσεις είναι συμβάσεις που έχουν συναφθεί μεταξύ της Whitbread και του μισθωτή, όπου η Whitbread θέτει στη διάθεση του μισθωτή ένα κατάστημα πώλησης και επιτόπιας κατανάλωσης οινοπνευματωδών ποτών μαζί με το σχετικό εξοπλισμό, με σκοπό την εξασφάλιση της εκμετάλλευσης της επιχείρησης, και βάσει της οποίας ο μισθωτής καταβάλλει ένα μίσθωμα στη Whitbread και αναλαμβάνει την υποχρέωση να προμηθεύεται τις μπίρες που αναγράφονται στη μίσθωση από τη Whitbread ή από άλλον προμηθευτή τον οποίο εκείνη θα υποδείξει και από καμία άλλη πηγή εφοδιασμού.

23. Η εικοσαετής μίσθωση διαφέρει από τους άλλους δύο τύπους μισθώσεων στο γεγονός ότι κατά την εικοσαετή μίσθωση α) ο μισθωτής υποχρεούνται να διατηρεί σε καλή κατάσταση το κατάστημα και τον εξοπλισμό του (ενώ στις δύο άλλες μισθώσεις δεν είναι υπεύθυνος για τις δομικές επισκευές του κτιρίου ούτε για την εξωτερική διακόσμηση), β) ο μισθωτής δεν έχει το δικαίωμα να προβαίνει σε οποιαδήποτε μετατροπή χωρίς τη συγκατάθεση της Whitbread (στην περίπτωση της μίσθωσης πρόωρης συνταξιοδότησης, απαγορεύονται οι μετατροπές, εκτός από εκείνες που πραγματοποιούνται στο εσωτερικό και δεν θίγουν τη δομική μορφή του κτιρίου εφόσον δοθεί η συγκατάθεση της Whitbread 7 στην περίπτωση της πενταετούς μίσθωσης απαγορεύονται οι μετατροπές), γ) ο μισθωτής δεν δικαιούται να εκχωρήσει τη μίσθωση κατά τα τρία πρώτα έτη της σύμβασης, και, μετά την πάροδο της προθεσμίας αυτής, αν επιθυμεί να προβεί σε εκχώρηση, πρέπει, εφόσον το απαιτήσει η Whitbread, να την εκχωρήσει με όρους της αγοράς σε άτομο που θα υποδείξει η επιχείρηση, εξαιρουμένων των ζυθοποιών (στη μίσθωση πρόωρης συνταξιοδότησης, απαγορεύεται η εκχώρηση, εκτός αν αυτή πραγματοποιηθεί με τη συγκατάθεση της Whitbread προς τον επιζώντα σύζυγο του μισθωτή/μισθώτριας 7 στην πενταετή μίσθωση απαγορεύεται η εκχώρηση).

24. Η πενταετής μίσθωση συνάπτεται στις περιπτώσεις που κρίνεται ακατάλληλη η εικοσαετής μίσθωση (λ.χ. ασταθής κατάσταση της τοπικής οικονομίας, όταν απαιτούνται πολύ υψηλές δαπάνες για την πλήρη επισκευή της ιδιοκτησίας ή όταν προβλέπεται σχέδιο ανακαίνισης του κτιρίου εντός των προσεχών τριών ετών).

25. Η μίσθωση πρόωρης συνταξιοδότησης είχε συναφθεί με υφιστάμενους μισθωτές πο είχαν μετατρέψει τις ετήσιες συμφωνίες τους σε εκοσαετείς μισθώσεις μεταξύ των ετών 1990 και 1992. Ορισμένοι μισθωτές, οι οποίοι είχαν κατά νου να συνταξιοδοτηθούν κατά τα πέντε προσεχή έτη, επιθυμούσαν να εξασφαλίσουν την κατοχή του μισθώματος μέχρι τη συνταξιοδότησή τους.

Υποχρέωση αποκλειστικής προμήθειας μπίρας

26. Ο μισθωτής συμφωνεί να αγοράζει όλες τις συμβατικές μπίρες από την Whitbread ή από προμηθευτή τον οποίο εκείνη θα υποδείξε με εξαίρεση ένα εμπορικό σήμα βαρελίσιας μπίρας (ρήτρα σχετική με την αγορά μπίρας από άλλο ζυθοποιό «guest beer»). Συμβατικές είναι οι μπίρες που ορίζονται στο συμπλήρωμα του παραρτήματος του μισθωτηρίου, το οποίο αναφέρεται τους όρους εκμετάλλευσης. Τα εν λόγω είδη μπίρας είναι τα ακόλουθα: light, pale ή bitter ale (γνωστές στη Σκωτία με τις ονομασίες 70/-ale, heavy special ή Scotch ale), export ale ή premium ale (επίσης γνωστές στη Σκωτία ως 80/-ale), mild ale (που στην Σκωτία ονομάζεται 60/-ale, light ή pale ale), brown ale, strong ale (που περιλαμβάνει και barley wine), bitter stout ή porter, sweet stout, lager export ή premium lager (γνωστές επίσης και ως «malt lager» ή «malt liquor»,) strong lager, «diet pils» (ή premium beer με χαμηλή περιεκτικότητα σε υδατάνθρακες) και μπίρα χαμηλής περιεκτικότητας σε υδατάνθρακες (ή «lite»). Αυτά τα είδη μπίρας αντιπροσωπεύονται από τα εμπορικά σήματα ή τις ονομασίες μπίρας που αναγράφονται στον τρέχοντα τιμοκατάλογο της Whitbread.

27. Ο μισθωτής δύναται να πωλεί και άλλα είδη μπίρας, πέραν εκείνων που προβλέπονται στη σύμβαση, εφόσον η μπίρα είναι συσκευασμένη σε φιάλες ή κουτιά ή άλλες μικρές συσκευασίες, ή αν είναι σε μορφή βαρελίσιας μπίρας και η πώληση της μπίρας αυτής είναι συνηθισμένη ή επιβάλλεται προκειμένου να ικανοποιήσει αυξημένη ζήτηση εκ μέρους των πελατών του καταστήματος.

Μίσθωμα

28. Το μίσθωμα προκαταβάλλεται κάθε τρίμηνο, ενώ ο μισθωτής καταβάλλει στον ιδιοκτήτη τα ασφάλιστρα που έχει πληρώσει για να ασφαλίσει το ακίνητο κατά α) απώλειας ή ζημίας λόγω πυρκαγιάς, όπου περιλαμβάνεται ποσό που αντιστοιχεί σε μίσθωμα τριών ετών σε συνήθεις συνδήκες της αγοράς, καθώς και τα έξοδα πραγματογνώμονα, β) και απώλειας της άδειας του τοπικού δικαστηρίου.

29. Η Whitbread δύναται να απαιτεί αναθεώρηση του μισθώματος ανά τριετία και μία ημέρα πριν από την ημερομηνία εκπνοής της μίσθωσης, ή όταν η υποχρέωση αποκλειστικής προμήθειας καθίσταται μη εκτελεστή από τη Whitbread ή όταν η Whitbread μειώνει την υποχρέωση αυτή. Το αναθεωρηθέν μίσθωμα είναι το ισχύον μίσθωμα ή, σε περίπτωση που είναι υψηλότερο, το αγοραίο τεκμαρτό ενοίκιο του καταστήματος οινοπνευματωδών ποτών κατά την ημερομηνία αύξησης του μισθώματος. Το τεκμαρτό ενοίκιο της αγοράς ορίζεται είτε βάσει του ποσού που προκύπτει κατόπιν συμφωνίας των δύο μερών σχετικά με το τεκμαρτό ενοίκιο που ισχύει στην αγορά τη δεδομένη στιγμή ή βάσει του ποσού που ορίζει διαιτητής.

Εκτώσεις και άλλες αντισταθμίσεις

30. Δεδομένου ότι τα άτομα που δεν συνδέονται με υποχρεώσεις αποκλειστικής προμήθειας μπίρας έναντι μιας επιχείρησης (λ.χ. οι επιχειρηματίες μη συνδεδεμένων καταστημάτων) δύνανται, στο Ηνωμένο Βασίλειο να τυγχάνουν εκπτώσεων όσον αφορά την αγορά μπίρας, ενώ οι επιχειρηματίες που είναι συνδεδεμένοι με υποχρέωση αποκλειστικής προμήθειας δεν έχουν αυτή τη δυνατότητα, η Επιτροπή εκτίμησε α) την καθαρή τιμή διαφορικού για τις αγορές μπίρας από τη Whitbread ανάμεσα στην τιμή που καταβάλλουν οι μεμονωμένοι μη συνδεδεμένοι επιχειρηματίες και στην τιμή που καταβάλλουν οι μισθωτές που είναι συνδεδεμένοι με υποχρέωση αποκλειστικής προμήθειας και β) την αξία των οφελών που χορηγεί η Whitbread στους μισθωτές από τις οποίες δεν επωφελούνται οι μη συνδεδεμένοι επιχηρηματίες. Αφετηρία της εν λόγω εκτίμησης υπήρξε η έκθεση του Office of Faire Trading κατά την έρευνά του σχετικά με την πολιτική τιμών που εφαρμόζουν οι ζυθοποιοί σε επίπεδο χονδρικών πωλήσεων (έκθεση του OFT, Μάιος 1995), η οποία συμπληρώθηκε με περαιτέρω έρευνες που πραγματοποίησε η Επιτροπή.

31. Η τιμή διαφορικού είναι η διαφορά σε λίρες στρελίνες/βαρέλι, ανάμεσα στις μέσες εκπτώσεις που χορηγεί η Whitbread στους μεμονωμένους μη συνδεδεμένους πελάτες της στο σύνολο μιας γκάμας τυπικών προϊόντων και στις εκπτώσεις που χορηγεί στους μισθωτές που ελέγχονται από τη WPP, οι οποίες περιλαμβάνουν τις πραγματικές εκπτώσεις στις αγορές βαρελίσιας μπίρας και την αξία των χαμηλότερων τιμών του καταλόγου της WPP σε σύγκριση με τον τιμοκατάλογο της Whitbread.

32. Η επιδότηση ενοικίου υπολογίζεται με την αφαίρεση του πραγματικού εισοδήματος από μισθώματα του συνδεδεμένου καταστήματος από το 15 % του κύκλου εργασιών που έχει πραγματοποιήσει το κατάστημα (το υποτιθέμενο μίσθωμα για ένα μη συνδεδεμένο κατάστημα ανέρχεται στο 15 % του κύκλου εργασιών). Προκειμένου να εξαχθεί η επιδότηση ενοικίου ανά βαρέλι, διαιρείται η συνολική επιδότηση ενοικίου με το σύνολο των βαρελιών που πωλούνται στο συγκεκριμένο κατάστημα. Ο υπολογισμός της επιδότησης ενοικίου που εμφανίζεται στον παρακάτω πίνακα βασίζεται στις ακόλουθες υποθέσεις 7

- ο υπολογισμός του συνολικού κύκλου εργασιών του καταστήματος που είναι συνδεδεμένο με υποχρέωση αποκλειστικής προμήθειας πραγματοποιήθηκε βάσει της υπόθεσης ότι το καταβληθέν ενοίκιο ισούται με το 12,72 % του κύκλου εργασιών. Το ποσοστό 12,72 % προέρχεται από εσωτερικά έγραφα της Whitbread, τα οποία εκπονήθηκαν κυρίως για να χρησιμοποιηθούν σε διαπραγματεύσεις ή σε αναθεωρήσεις μιθωμάτων, επί συνολικού δείγματος 30 καταστημάτων πώλησης και επιτόπιας κατανάλωσης οινοπνευματωδών ποτών (pubs), τα οποία επέλεξαν οι υπηρεσίες της Επιτροπής. Η Whitbread πληροφόρησς την Επιτροπή ότι η μέση αναλογία μισθώματος/κύκλου εργασιών για το σύνολο των καταστημάτων που διαχειρίζεται η WPP ανέρχεται σε 12,19 %,

- όσον αφορά τις χρήσεις 1990/91 και 1991/92, τα στοιχεία που διαβίβασε η Whitbread σχετικά με το εισόδημα από μισθώματα, το σύνολο των βαρελιών που προμήθευσε και το συνολικό κύκλο εργασιών αφορά το σύνολο των pubs που έχει εκμισθώσει η επιχείρηση,

- όσον αφορά τα οικονομικά έτη 1992/93 έως 1996/97, τα στοιχεία σχετικά με το εισόδημα από μισθώματα, τον αριθμό των πωληθέντων βαρελιών και το συνολικό κύκλο εργασιών των καταστημάτων αφορούν καταστήματα που έχουν εκιμισθωθεί βάσει κοινοποιηθεισών μισθώσεων 7 τα στοιχεία αυτά κοινοποιήθηκαν από τη Whitbread και συμπληρώθηκαν με κάποιες εκτιμήσεις της επιτροπής βάσει των στοιχείων αυτών.

33. Η Whitbread έχει προβεί σε εκτίμηση της μέσης αξίας και του μέσου πλεονεκτήματος των επαγγελματικών υπηρεσιών ανά μιθωτή για καθένα από τα εξεταζόμενα έτη. Η αξία αυτή πολλαπλασιάστηκε εν συνεχεία με το συνολικό αριθμό pubs που εκμισθώνονται με κοινοποιηθείσες συμφωνίες (με εξαίρεση τα έτη 1990/91 και 1991/92, όπου τα στοιχεία χρησιμοποιούνται για όλες τις pubs της WPP) και στη συνέχεια διαιρέθηκε με τον αριθμό των βαρελιών που προμήθευσε η εταιρεία στα εν λόγω καταστήματα.

34. Η Whitbread χρησιμοποίησε δύο διαφορετικές μεθόδους για να καταλήξει στις εκτιμήσεις αυτές. Η πρώτη συνίστατο στον υπολογισμό του κόστους με το οποίο επιβαρύνθηκε η Whitbread για την παροχή δωρεάν υπηρεσιών σε μισθωτές (από διαχειριστές περιοχής, επιθεωρητές ιδιοκτησίας, διαχειριστές μισθώσεων και διαχειριστές τροφοδοσίας). Το κόστος αυτό στη συνέχεια «αυξήθηκε» (διπλασιάστηκε) για να αποδώσει το κόστος ενός μεμονωμένου μη συνδεδεμένου επιχειρηματία. Από το ποσό αυτό, αφαιρέθηκε στη συνέχεια το αυξημένο κόστος των υπηρεσιών που παρέχουν τα στελέχη πωλήσεων της Whitbread στους μη συνδεδεμένους επιχειρηματίες.

35. Η δεύτερη μέθοδος βασίστηκε στον υπολογισμό των ημερών που αφιέρωσαν ετησίως τα στελέχη της Whitbread σε υπηρεσίες στήριξης των καταστηματαρχών. Λόγου χάρη, για το οικονομικό έτος 1994/95, για το οποίο η εκτίμηση του οφέλους για κάθε μισθωτή ορίστηκε σε 2 500 λίρες στερλίνες, οκτώ ανθρωποημέρες (πέντε ημέρες αφιερωμένες από το διαχειριστή περιοχής στη μηνιαία ημερήσια επίσκεψη στην επιχείρηση, στην τριμηνιαία απογευματινή επίσκεψη, στις συνεδριάσεις επιμόρφωσης και σε αναπτυξιακά καθήκοντα 7 δύο ανθρωποημέρες που διέθεσε ο επιθεωρητής ιδιοκτησίας στην ετήσια επιθεώρηση του ακινήτου, σε αναπτυξιακά καθήκοντα και σε νομικές συμβουλές σχετικά με την ιδιοκτησία και μία ημέρα για τα άλλα στελέχη) όφελος που χορηγήθηκε σε όλα τα καταστήματα πώλησης, συν 2,5 ανθρωποημέρες, κατά μέσο όρο, για συμβουλές σχετικά με τις υπηρεσίες τροφοδοσίας που απευθύνονται σε καταστήματα που παρέχουν φαγητό, οι οποίες αντιστοιχούν στη μηνιαία επίσκεψη και στην επίσημη επιμόρφωση.

36. Στην εκτίμηση αυτή δεν περιλαμβάνεται το όφελος όσον αφορά τις δαπάνες που πραγματοποίησε η WPP για διάφορες υπηρεσίες που παρείχε στους μισθωτές, λ.χ. υπηρεσίες επιμόρφωσης, προώθησης στην αγορά ή υπηρεσίες που αφορούν την τροφοδοσία. Η Whitbread εκτιμά ότι το κόστος για τη χρήση 1996/97 αντιστοιχεί σε περαιτέρω όφελος 180 λίρες στερλίνες προς τους μισθωτές τους οποίους ελέγχει η WPP.

37. Προκειμένου να υπολογίσει την αξία των προμηθευτικών οφελών, η Whitbread ανακοίνωσε μια «αξία στήριξης» ανά μισθωτή, η οποία εν συνεχεία πολλαπλασιάστηκε με το συνολικό αριθμό των καταστημάτων που έχουν εκμισθωθεί με κοινοποιηθείσες συμφωνίες και κατόπιν διαιρέθηκε με τον αριθμό των βαρελιών που έχει προμηθεύσει η επιχείρηση στα καταστήματα αυτά. Η μέθοδος που ακολούθησε η Whitbread συνίσταται στον υπολογισμό των πλεονεκτημάτων που λαμβάνουν τα καταστήματα που εξασφαλίζουν «πλήρες φάσμα γευμάτων», «περιορισμένο φάσμα γευμάτων», και «άλλου είδους καταστήματα», ούπως ώστε να καταλήξει σε ένα γενικό μέσο όρο. λ.χ., για τη χρήση 1996/97, ο γενικός μέσος όρος ανήλθε σε 3 580 λίρες στερλίνες.

38. Η Whitbread τεκμηρίωσε τα αριθμητικά στοιχεία που ανακοίνωσε για τα καταστήματα που σερβίρουν ή όχι φαγητό, μέσω της παροχής διεξοδικών πληροφοριών για καθένα από τα επιμέρους κονδύλια για τα οποία υπήρχαν οφέλη όσον αφορά τον εφοδιασμό και μέσω εκτιμήσεων της αξίας τους. Για τη χρήση 1996/97, τα λεπτομερή αυτά στοιχεία αναφέρονταν στα ακόλουθα κονδύλια: υγραέριο, ασφάλιση, πιστωτικές κάρτες, υαλικά, τσιπς και ξηροί καρποί, κατεψυγμένα τρόφιμα, συσκευή εξοικονόμησης ύδατος, μεικτό αέριο, είδη κρεοπωλείου, και αντιπαρασιτική προστασία.

39. Το όφελος σε επίπεδο κεφαλαιουχικών δαπανών που πραγματοποιήθηκε με τους υφιστάμενους μισθωτές υπολογίζεται με την αφαίρεση από την εν λόγω δαπάνη του πρόσθετου εισοδήματος το οποίο μπορεί να αναμένει η Whitbread από τη δαπάνη αυτή, επί χρονικό διάστημα πέντε ετών. Αυτό το πρόσθετο εισόδημα συνίσταται στη μέση αύξηση του μισθώματος που προέρχεται από τις κεφαλαιουχικές δαπάνες, αν πολλαπλασιασθεί με τον αριθμό των σχεδίων, ο οποίος εν συνεχεία πολλαπλασιάζεται επί πέντε.

40. Τα αποτέλεσμα του υπολογισμού αυτού σχετικά με την τιμή διαφορικού και τα αντισταθμιστικά οφέλη εμφανίζεται στον ακόλουθο πίνακα:

>ΘΕΣΗ ΠΗΝΑΚΑ>

41. Πέραν αυτών των «αντισταθμιστικών οφελών», τα οποία μπορούν να προσδιοριστούν ποσοτικά, σε ορισμένες περιπτώσεις, η Whitbread αποδέχθηκε εκχώρηση της μίσθωσης, ή, σε ελάχιστες περιπτώσεις, μείωση του μισθώματος. Αυτά τα στοιχεία «συνεταρισμού» και το γεγονός ότι το καταβαλλόμενο μίσθωμα είναι χαμηλότερο από εκείνο που καταβάλλει ένα μη συνδεδεμένο κατάστημα πώλησης οινοπνευματωδών ποτών (15 % του κύκλου εργασιών) (5) στηρίζουν τον ισχυρισμό ότι οι συνδεδεμένοι καταστηματάρχες αντιμετωπίζουν διαφορετικό κίνδυνο από εκείνον που αντιμετωπίζουν οι ελεύθεροι επαγγελματίες.

V. Συμπέρασμα

42. Η Επιτροπή προτίθεται να λάβει ευνοϊκή θέση όσον αφορά τις συμφωνίες, σύνοψη των οποίων δημοσιεύεται το παρόν κείμενο, μέσω της χορήγησης παρέκκλισης με αναδρομική ισχύ, δυνάμει του άρθρου 85 παράγραφος 3. Προηγουμένως, η Επιτροπή καλεί όλους τους ενδιαφερόμενους τρίτους να υποβάλουν τις παρατηρήσεις τους εντός ενός μηνός από την ημερομηνία της παρούσας ανακοίνωσης, με την αναφορά IV/35.079/F3, στην ακόλουθη διεύθυνση:

Ευρωπαϊκή Επιτροπή,

Γενική Διεύθυνση Ανταγωνισμού,

Διεύθυνση ΣΤ,

Rue de la Loi/Wetstraat 200,

Β-1049 Βρυξέλλες.

(1) ΕΕ 13 της 21. 2. 1962, σ. 204/62.

(2) Τα on-licensed καταστήματα είναι εξουσιοδοτημένα να πωλούν οινοπνευματώδη ποτά για κατανάλωση εντός και εκτός του χώρου πώλησης, σε αντίθεση με τα off-licensed καταστήματα, λ.χ. τα σούπερ μάρκετ, που είναι εξουσιοδοτημένα να πωλούν μόνο για κατανάλωση εκτός του καταστήματος.

(3) Κανονισμός (ΕΟΚ) αριθ. 1984/83 της Επιτροπής, της 22ας Ιουνίου 1983, σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών αποκλειστικής προμήθειας (ΕΕ L 79 της 23. 3. 1984, σ. 38 7 διορθωτικό στην ΕΕ L 281 της 13. 10. 1983, σ. 24). Ο κανονισμός, στον τίτλο ΙΙ, περιλαμβάνει ειδικές διατάξεις όσον αφορά τις συμφωνίες προμήθειας μπίρας.

(4) Η κυβέρνηση του Ηνωμένου Βασιλείου προτείνει την επέκταση αυτού του δικαιώματος και στην αγορά μιας εμφιαλωμένης μπίρας.

(5) Οι μισθωτές που είναι συνδεδεμένοι με μίσθωση αποκλειστικής προμήθειας πληρώνουν υψηλότερη τιμή για τη μπίρα αλλά, αν το μίσθωμα τους είναι χαμηλότερο, ο συνδυασμός του χαμηλότερου σταθερού κόστους (μίσθωμα) και του υψηλότερου μεταβλητού κόστους (προμήθειες μπίρας) μειώνει την αστάθεια του κέρδους που προκαλεί η μεταβαλλόμενη απόδοση.